SCB ปัดจ่ายหนี้หุ้นกู้ให้ PPPM มูลค่า 217 ลบ. แจงระบบตัดเงินผิดพลาด!
SCB ปัดจ่ายหนี้หุ้นกู้ให้ PPPM มูลค่า 217 ลบ. แจงระบบตัดเงินผิดพลาด!
2 ส.ค. 2562

ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารในฐานะนายทะเบียนหุ้นกู้ของ บริษัท พีพี ไพร์ม จำกัด (มหาชน) หรือ PPPM ทำหนังสือถึงตลาดหลักทรัพย์แห่งประเทศไทย เรื่องที่บริษัท พีพี ไพร์ม ระบุว่าการชำระหนี้หุ้นกู้ลำดับที่ 1 จำนวน 260.50 ล้านบาท เมื่อวันที่ 30 กรกฎาคม 2562 นายทะเบียนหุ้นกู้ได้ชำระหนี้ให้กับผู้ถือหุ้นกู้ไปบางส่วน จำนวนประมาณ 216.80 ล้านบาท ซึ่งบริษัทจะเข้าไปเจรจาชำระหนี้คืนให้กับธนาคารโดยเร่งด่วนต่อไป 
โดยข้อความข้างต้นไม่เป็นความจริงแต่อย่างใด เนื่องจากในวันที่ 30 กรกฎาคม 2562 ทาง PPPM ไม่ได้นำเงินฝากเข้าบัญชีเพื่อชำระหนี้ไถ่ถอนหุ้นกู้แต่อย่างใด
สำหรับเงินที่โอนเข้าบัญชีเงินฝากของผู้ถือหุ้นกู้ไปนั้น เป็นการตัดเงินของธนาคารจากระบบด้วยความผิดพลาด